Ribe Stifts Adresseaviser, 1830-07-13
Afdøde Biskop Jens Bloch var født den 27de Juni 1763 i Hals i Vensyssel, hvor hans Fader var Skipper og Borger i Aalborg. Faderen skal efter Sigende have bestemt Sønnen til at lære Skibstømmerhaandværket i Kjøbenhavn, sendt ham i denne Anledning til Hovedstaden, men hvorfra han, formodentlig af Utilbøielighed mod nævnte Haandværk, skal have draget tilbage til Fædrenehuset. Nu blev han Discipel i Aalborg Cathedralskole, hvorfra han deponerede 1780. Til sin theologiske Embeds=Examen 1784 erholdt han Karakteren landabilis. crosværdig) og blev samme Aar Decanus ved Commuuitetet. Tvende Aar senere reiste han udenlands i Selskab med Greve Jørgen Scheel fra Scheel, studerede et Par Aar i Göttingen, gjorde derpaa en Reise gjennem Holland til Paris, kom tilbage til Kjøbenhavn 1790, og tog samme Aar Magistergraden ved Kjøbenhavns Universitet. Et Aar senere blev han kaldet til Præst forBierreby og Mørke Menigheder i Sielland. 1795 blev han anden Capellan ved Holmens Kirke i Kbhvn, og samme Aar Doctor Theologi i Kiel. 1796 blev han øverste Capellan og 1797 Sognepræst, alt ved sidstnævnte Kirke, samt Holmens Provst. Fra disse Embeder entledigedes han 1804, da han blev kaldet til Biskop i Christianssand. J hans Afskedstale i Holmens Kirke meddeelte han sin Authobiografie. Aaret derpaa blev han Biskop i Viborg, hvor hans Hustru, Christine født Meinicke, som han havde ægtet i Norge, døde den 4de Novb. 1824, 43 Aar gammel. 1810 blev han Ridder af Dannebrog, 1817 Commandeur af samme Orden, og 1826 erholdt han Dannebrogsmændenes Hæderstegn. Den Hedengangnes særdeles humane Udfærd, hans Redebonhed mod alle, hvilke fortrinlige Egenskaber vare udsprungne af det ypperligste Hiertes reneste Tænkemaade, havde gjort ham ligesaa yndet i alle hans Forhold som Menneske og Embedsmand, som hans dybe Lærdom har erhvervet ham et hæderligt Minde blandt Fædrenelandets Videnskabsdyrkere. Thisted. Den 24de Juni afgik en Baad med 3 Mands Besætning fra Westerasseels paa Morsøe, for at seile til Harboere og indkjøbe fisk, da den var kommen sit Bestemmelsested paa enh. Miil nær, kantrede den ved et pludseligt Vindsted, hvorved de 3 deriværende Mænd, bleve kastede i Vandet; men den Ene af dem, Anders Jensen, som kunne svømme, fik fat i Baaden og ved Hjælp af en Baadshage droge de Andre til sig, og fik dem op paa Kiølen af Baaden. Men strax derpaa sloges Baaden igjen omkring, og de faldt i Vandet, hvor da Anders Jensen igjen bjergede de to andre Mænd paa forbemeldte Maade; men den Ene var saa udmattet deraf, at han enhalv Time derefter døde, og de Andre vedbleve at drive omkring paa Kiølen af Baaden i 25 Timer, indtil næste Eftermiddag Kl. 6, da de naaede Hilligsøe i Thye, og det først efter at den ene Mand Christen Christensen 5 Gange var kastet fra Baaden af Bølgerne, og lykkelig igjen hver Gang var bleven reddet af Anders Jensen. Den afdøde Christen Nøiler havde omtrent 16 Rbd. hos sig, og de Andre have mistet omtrent 32 Rbd. Sedl. - Blandt de i den senere Tid indtruine Ulykkes Tilfælde, kan ogsaa henregnes en gammel Skomagers Dødsfald her i Byen, som ved en nedfalden Planke blev saa forslaaet i Underlivet, at han næste Dag døde; og en Mand fra Hassyssel som i en beruset Tilstand med sin Hest ville svømme over Liimfjorden, men hvilket naturligviis mislykkedes, saaledes at Manden druknede, og Hesten kom drivende død med Sadelen iland.